# Doctor Caparrós, medicina general

Doctor Caparrós, medicina general és una sèrie de televisió d'humor emesa el 3 d'octubre de 1979 fins al 19 de desembre del mateix any per Televisió Espanyola de Catalunya en el circuit català. Una segona temporada fou emesa sota el títol de Doctor Caparrós, metge de poble, des del 5 d'octubre fins al 21 de desembre del 1982 pel mateix canal. Cada temporada està formada 12 capítols de 35 minuts de duració. La sèrie fou interpretada per l'humorista Joan Capri en el paper del Doctor Caparrós i també hi intervingueren altres actors com Maria Matilde Almendros o Joan Pera.

## Citacions
### Primera Temporada
#### Capítol 1. Quin dia avui, quin dia!

Episodi emès el 3 d'octubre de 1979:
* Doctor Caparrós: Una persona podria passar tres i potser quatre dies sense menjar. Ara sense respirar, no li aconsello que no ho provi ni un sol dia. Li podria sortir malament.
* Doctor Caparrós: Per descansar avui no hi ha com anar un cine, va a veure una pel·lícula aquestes que són S, que pueden herir la sensibilidad del espectador. Que no sé què hi veuen però no són tan dolentes, no fan tan mal la S, el que feien mal era la SS però això ja va passar.
* Doctor Caparrós: Fa molts anys Numància... Numància! Sempre que dic Numància sembla que vagi a començar un discurs polític, oi? Numància!
          Referint-se al cognom de la seva ajudant, infermera Numància
* Doctor Caparrós: Jo no havia fet mai la Declaració de Renta perquè jo sempre pensava què n'ha de fer el Ministre d'Hisenda de lo que guanyo o deixo de guanyar.
          Opinió sarcàstica sobre la Declaració de Renda
* Doctor Caparrós: A Madrid està muntat tot a base a considerandos i callos, també els fan bons els callos.
* Doctor Caparrós: El problema de la vida humana està en l'exercici de la voluntat.
* Doctor Caparrós: (Veient el peix que li han regalat a la nit) És curiós, no he sapigut mai els peixos dormen o no dormen, sembla que estiguin així (fa cara de peix) Clar, no saben res de res, per això diuen està peix. El que si es que tenen orgull, energia, voluntat. Energia i voluntat, per això no dormen. Però això jo tinc tanta son perquè no tinc ni energia ni voluntat, perquè indigne de mi m'he begut ja quatre cerveses.

#### Capítol 2. Alegria, alegria

Episodi emès el 10 d'octubre de 1979:
* Doctor Caparrós: Sap quin és el problema que tenen els catalans amb la resta d'Espanya, doncs que no els coneixen i no els coneixen per la llengua.
          Opinió irònica sobre les relacions d'Espanya i Catalunya
* Doctor Caparrós: Si ara nosaltres tot seguit ens fumèssim tot aquest caixó de fàries, ple de cigarros, potser ens faria mal, però un cigarret ajunta, agermana, ara mateix sembla que ens veiem embolcallats per un núvol d'amistat.
          Opinió irònica sobre el tabac i la germanor

#### Capítol 3. L'arribada del cosí Miquel

Episodi emès el 17 d'octubre de 1979:
* Doctor Caparrós: A l'arribar hem volgut donar-li una sorpresa, li hem posat tot de fotografies dels millors monuments de la ciutat.
          Explicant la sorpresa frustrada que volia donar al seu cosí Miquel, sacerdot, omplint la seva habitació de fotografies eròtiques

#### Capítol 4. El simpòsium de Madrid

Episodi emès el 24 d'octubre de 1979:
* Doctor Caparrós: Home ja se sap, quan es reuneixen molts metges acaben afartant-se com a lladres.
          Explicant la programació d'activitats del Simposi de Medicina a Madrid

#### Capítol 5. El doctor està malalt

Episodi emès el 31 d'octubre de 1979:
[A la matinada, una pacient truca al doctor perquè té febre.]
* Elisa: Joan, ara vas a visitar un malalt a les tres de la matinada? Doctor Caparrós: Si. Elisa: Què és un client conegut? Doctor Caparrós: No, no és conegut, però ell em coneix a mi.
* Doctor Caparrós: Un metge ha d'estar sempre al peu del canó, ha d'anar a visitar el malalt encara que li falti un número per cantar bingo.
[El nebot del doctor Caparrós aten la consulta però la Numancia no ho veu clar.]
* Numancia: Vostè no pot visitar. Nebot Jordi-Ignasi: Escolti, estic acabant el quart curs de medicina, ja quasi es pot dir que sóc metge. A més tinc molta pràctica perquè tots els cursos els he repetit dues vegades.
* Doctor Caparrós: Estic molt malament. No us heu d'enganyar. Me'n vaig fonent com una candela, candela llarga per això.
* Doctor Caparrós: És molt car viure però és més car morir-se encara.
          Opinió sobre les despeses dels enterraments
* Doctor Caparrós: El mort tant li fa als centristes com als socialistes.
* Doctor Caparrós: Jo sóc metge i els metges no en prenem de pastilles, però les receptem tantes com vulguis en receptem, però no en prenem mai.
[La minyona demana consell al doctor sobre les relacions sexuals.]
* Minyona: Veurà. Tots volen fer això i jo no estic disposada a fer això. M'entén? Jo comprenc perquè és l'edat i voldrien fer allò, però jo els contesto que no, que no pot ser, perquè de veritat jo encara no he fet mai això, sap doctor. Doctor Caparrós: Escolti, escolti, vostè sap d'on venen els nens, vostè? Miri, jo li començaré per dir que si la nostra mare no hagués fet allò, nosaltres no hauríem nascut, ja ho veu. Per què? Perquè el nostre pare no hauria fet allò tampoc. Ens passem la vida parlant d'això i d'allò. Vostè per què no diu les coses pel seu nom, vostè?

#### Capítol 6. Pluja de malalts

Episodi emès el 7 de novembre de 1979:
* Doctor Caparrós: Un metge no se li perdona mai que estigui malalt.
* Doctor Caparrós: Fa mal efecte un metge malalt. Un metge malalt perd la clientela i si es posa malalt massa sovint acaba en la misèria.
* Doctor Caparrós: Escolti, avisi a tots el clients que s'esperen que tardaré dos o tres hores, com que tots són de la Seguretat Social ja hi estan acostumats.

#### Capítol 6. Mare de Déu, quin pont!

Episodi emès el 14 de novembre de 1979:
* Doctor Caparrós: Quan algú parla que és un préstamo es que et vol robar, a la llarga és un robo.
* Doctor Caparrós: Jo estic acostumat, els que estem a Barcelona, a respirar a respirar un aire, no sé en diuen contaminat, però el trobava a faltar aquí, saps? Aquesta fortor de menjar, fortor de gasos, fortor de coses estranyes, notes que és una aire ple el de Barcelona, és un aire tupit i aquí no, és un aire que no té gust de res, es tot oxigen, això.
          Comentari irònic de l'aire contaminat de Barcelona i l'aire net de la muntanya.
* Doctor Caparrós: Nosaltres quan estem al llit, no estem per dormir, sinó estem estirats al llit durant tota la nit, sentim passar els camions que van a Mercabarna, sentim passar les motos que no van enlloc, sentim passar els avions que van i venen de Madrid i quan no sentim res, passen els bomberos.
          Comentari irònic del soroll de Barcelona.

#### Capítol 8. Promoció de la dona

Episodi emès el 21 de novembre de 1979:
* Roseta: Quan jo era petita, a casa, al mas manaven vaques i teníem cinc cavalls. Ara no en tenim cap de cavall. Doctor Caparrós: És tràgic lo que ha passat als masos, als pobles. Es tremendo, no solsament la joventut se n'ha anat a la ciutat sinó que els cavalls i tot. Als masos no hi ha cavalls i un mas sense cavalls és com un home sense cabells.
* Doctor Caparrós: Va fer més quilòmetres que un taxista de Sants.
* Doctor Caparrós: La mare del tano quan era petit!
* Doctor Caparrós: Veuen un metge i ja es volen despullar, Sort que nosaltres sabem resistir les temptacions.
          Opinió irònica sobre la facilitat de les dones de despullar-se davant d'un metge

#### Capítol 11. El divorci del doctor

Episodi emès el 12 de desembre de 1979:
* Doctor Caparrós: El gran problema de la humanitat es que tothom parla d'ell i ningú sap veure els problemes dels altres, i nosaltres ens hauríem de mirar contínuament al mirall veient els nostres defectes.

#### Capítol 12. El dia de Nadal

Episodi emès el 19 de desembre de 1979:
* Doctor Caparrós: El pessebre és una cosa molt important, no perquè representa un fet passat sinó perquè representa el futur.
* Doctor Caparrós: Si jo fos un metge de cine o de televisió, ja li hauria fet un nano a la Numància, la meva dona s'entendria amb l'exmalalt i el meu nebot seria de l'acera de enfrente.
* Doctor Caparrós: El futur és de l'amor o no hi haurà futur.
* Doctor Caparrós: Moltes vegades els laics pensem més que els bisbes, amb perdó de Roma.

### Segona Temporada
#### Capítol 1. Ja som aqui!

* Doctor Caparrós: A mi m'agraden els nens, sobretot si són ben educats, ara m'agraden veure'ls lluny que es vegi que són nens.

#### Capítol 2. El mal de queixal s'encomana?

* Doctor Caparrós: Déu va fer l'home ben fet però potser mal acabat.

#### Capítol 7. Aquí es parla de la mort

Episodi emès el 16 de novembre de 1982:
* Doctor Caparrós: Perquè un pollet surti d'un ou és necessari que la gallina que ha post l'ou, que és la mare dels ous, hagi tingut relacions matrimonials o prematrimonials amb un gall, que l'hagin gallit!
* Doctor Caparrós: La naturalesa només té una llei, per menjar hem de matar i s'ha acabat, a no ser que vulguis passar-te la vida menjant enciams o pomes del caliu.

#### Capítol 9. Sortirem a la televisió

Episodi emès el 16 de novembre de 1982:
* Presentadora de TV: Clareta, la claqueta!
* Doctor Caparrós: La televisió va ser invent que va ser fet per les dames.
* Doctor Caparrós: No pagar i cobrar, això és una cosa que tots els partits polítics hi estan d'acord, hi ha un consenso absolut en això.

## Referències

* ↑ «Dr. Caparrós, medicina general - Quin dia avui, quin dia!». Barcelona: Radiotelevisió Espanyola, 03-10-1979. [Consulta: 8 març 2012].
* ↑ «Dr. Caparrós, medicina general - Alegria, alegria». Barcelona: Radiotelevisió Espanyola, 10-10-1979. [Consulta: 14 març 2012].
* ↑ «Dr. Caparrós, medicina general - L'arribada del cosí Miquel». Barcelona: Radiotelevisió Espanyola, 17-10-1979. [Consulta: 18 març 2012].
* ↑ «Dr. Caparrós, medicina general - El simpòsium de Madrid». Barcelona: Radiotelevisió Espanyola, 24-10-1979. [Consulta: 18 març 2012].
* ↑ «Dr. Caparrós, medicina general - El doctor està malalt». Barcelona: Radiotelevisió Espanyola, 31-10-1979. [Consulta: 18 març 2012].
* ↑ «Dr. Caparrós, medicina general - Pluja de malalts». Barcelona: Radiotelevisió Espanyola, 07-11-1979. [Consulta: 21 març 2012].
* ↑ «Dr. Caparrós, medicina general - Mare de Déu, quin pont!». Barcelona: Radiotelevisió Espanyola, 14-11-1979. [Consulta: 21 març 2012].
* ↑ «Dr. Caparrós, medicina general - Promoció de la dona». Barcelona: Radiotelevisió Espanyola, 21-11-1979. [Consulta: 31 març 2012].
* ↑ «Dr. Caparrós, medicina general - El divorci del doctor». Barcelona: Radiotelevisió Espanyola, 12-12-1979. [Consulta: 31 març 2012].
* ↑ «Dr. Caparrós, medicina general - El dia de Nadal». Barcelona: Radiotelevisió Espanyola, 19-12-1979. [Consulta: 31 març 2012].
* ↑ «Doctor Caparrós, metge de poble - Ja som aquí!». Barcelona: Radiotelevisió Espanyola, 05-10-1982. [Consulta: 18 març 2013].
* ↑ «Doctor Caparrós, metge de poble - El mal de queixal s'encomana?». Barcelona: Radiotelevisió Espanyola, 12-10-1982. [Consulta: 18 març 2013].
* ↑ «Doctor Caparrós, metge de poble - Aquí es parla de la mort». Barcelona: Radiotelevisió Espanyola, 16-11-1982. [Consulta: 7 juliol 2013].
* ↑ «Doctor Caparrós, metge de poble - Sortirem a la televisió». Barcelona: Radiotelevisió Espanyola, 30-11-1982. [Consulta: 7 juliol 2013].